CELEX: 32017R1409
Language: lt
Date: 2017-08-01 00:00:00
Title: 2017 m. rugpjūčio 1 d. Komisijos įgyvendinimo reglamentas (ES) 2017/1409, kuriuo dėl papildomų importo muitų cukraus sektoriuje ir sacharozės kiekio izogliukozėje bei tam tikruose sirupuose apskaičiavimo iš dalies keičiamas Įgyvendinimo reglamentas (ES) Nr. 75/2013 ir Reglamentas (EB) Nr. 951/2006

2.8.2017   
            
            
               LT
            
            
               Europos Sąjungos oficialusis leidinys
            
            
               L 201/21
            
         KOMISIJOS ĮGYVENDINIMO REGLAMENTAS (ES) 2017/1409
   2017 m. rugpjūčio 1 d.
   kuriuo dėl papildomų importo muitų cukraus sektoriuje ir sacharozės kiekio izogliukozėje bei tam tikruose sirupuose apskaičiavimo iš dalies keičiamas Įgyvendinimo reglamentas (ES) Nr. 75/2013 ir Reglamentas (EB) Nr. 951/2006
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 182 straipsnio 4 dalį,
   kadangi:
   
               (1)
            
            
               Komisijos reglamento (EB) Nr. 951/2006 (2) 36 straipsnyje nustatyti tam tikriems cukraus sektoriaus produktams taikomi papildomi importo muitai;
            
         
               (2)
            
            
               atsižvelgiant į rinkos sąlygas ir to meto prognozes, Komisijos įgyvendinimo reglamente (ES) Nr. 75/2013 (3) nustatyta, kad papildomi importo muitai tam tikriems cukraus produktams netaikomi iki kvotų sistemos taikymo pabaigos 2017 m. rugsėjo 30 d.;
            
         
               (3)
            
            
               remiantis Reglamento (ES) Nr. 1308/2013 182 straipsnio 2 dalimi, papildomi importo muitai netaikomi, kai nėra tikėtina, kad importas galėtų sutrikdyti Sąjungos rinką, arba jei poveikis būtų neproporcingas siekiamam tikslui. Panaikinus cukraus kvotas, cukraus produktų, kuriems taikomas pagal bendrąjį muitų tarifą numatytas importo muitas, importas neturėtų sutrikdyti Sąjungos rinkos. Todėl importuojant šiuos produktus neturėtų būti nustatyti papildomi muitai, nebent rinkos padėtis šioje srityje labai pasikeistų;
            
         
               (4)
            
            
               todėl Įgyvendinimo reglamente (ES) Nr. 75/2013 nustatytas papildomų importo muitų tam tikriems cukraus produktams netaikymas turėtų būti pratęstas;
            
         
               (5)
            
            
               Reglamento (EB) Nr. 951/2006 42 straipsnio 2, 3 ir 4 dalyse nustatyti sacharozės kiekio izogliukozėje ir tam tikruose sirupuose apskaičiavimo metodai bus aiškiau išdėstyti, papildyti ir įtraukti į Tarybos reglamento (EEB) Nr. 2658/87 (4) I priedą Komisijos įgyvendinimo reglamentu (ES) 2017/1344 (5), įsigaliosiančiu nuo 2017 m. spalio 1 d. Todėl šias nuostatas reikėtų išbraukti iš Reglamento (EB) Nr. 951/2006;
            
         
               (6)
            
            
               todėl Įgyvendinimo reglamentas (ES) Nr. 75/2013 ir Reglamentas (EB) Nr. 951/2006 turėtų būti atitinkamai iš dalies pakeisti;
            
         
               (7)
            
            
               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 75/2013 1 straipsnyje data „2017 m. rugsėjo 30 d.“ pakeičiama data „2022 m. rugsėjo 30 d.“
   2 straipsnis
   Reglamento (EB) Nr. 951/2006 42 straipsnio 2, 3 ir 4 dalys išbraukiamos.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2017 m. spalio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugpjūčio 1 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 671.
   
      (2)  2006 m. birželio 30 d. Komisijos reglamentas (EB) Nr. 951/2006, nustatantis išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (OL L 178, 2006 7 1, p. 24).
   
      (3)  2013 m. sausio 25 d. Komisijos įgyvendinimo reglamentas (ES) Nr. 75/2013, kuriuo dėl kai kurių cukraus sektoriaus produktų tipinių kainų ir papildomo importo muito taikymo nukrypstama nuo Reglamento (EB) Nr. 951/2006 ir kuriuo panaikinamas Įgyvendinimo reglamentas (ES) Nr. 892/2012, kuriuo nustatomos tipinės kai kurių cukraus sektoriaus produktų kainos ir papildomi importo muitai 2012–2013 prekybos metais (OL L 26, 2013 1 26, p. 19).
   
      (4)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
   
      (5)  2017 m. liepos 18 d. Komisijos įgyvendinimo reglamentas (ES) 2017/1344, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas (OL L 186, 2017 7 19, p. 3).